SNNP บวก 4% คาดนลท.เก็งงบ Q4/64 หลังโบรกฯชี้กำไร “นิวไฮ” เคาะเป้า 20 บ.
SNNP บวก 4% คาดนลท.เก็งงบ Q4/64 หลังโบรกฯชี้กำไร “นิวไฮ” ต่อเนื่องถึง Q1/65 จากดีมานด์ฟื้น, ออกสินค้าใหม่ แนะนำ “ซื้อ” ราคาเป้าหมาย 20 บ.
17 ก.พ. 2565

ผู้สื่อข่าวรายงานว่าวันนี้ (17 ก.พ. 2565) ราคาหุ้น บริษัท ศรีนานาพร มาร์เก็ตติ้ง จำกัด (มหาชน) หรือ SNNP ณ เวลา 10:27 น. อยู่ที่ระดับ 16.80 บาท เพิ่มขึ้น 0.60 บาท หรือ 3.70% โดยทำจุดสูงสุดที่ 17.40 บาท และทำจุดต่ำสุดที่ 16.70 บาท ด้วยมูลค่าการซื้อขาย 205.26 ล้านบาท

บริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์ (3 ก.พ. 2565) โดยนายวิโรจน์ วชิรเดชกุล รองกรรมการผู้จัดการอาวุโส สายงานธุรกิจในประเทศ SNNP ระบุว่า หลังจากที่บริษัทฯ ได้เปิดตัวและทำตลาด Jele x Nestea ไปแล้ว 2 รสชาติคือ ชามะนาว และทับทิมเมื่อ ธ.ค. ที่ผ่านมาได้รับการตอบรับที่ดีมากจากผู้บริโภค จึงได้ออกรสชาติใหม่ Apple Honey วางขายใน 7-Eleven เพื่อเสริมความแข็งแกร่งของแบรนด์เจเล่ ทั้งนี้บริษัทฯ คาดผลประกอบการไตรมาส 4/2564 จะทำสถิติสูงสุดใหม่ และไตรมาส 1/2565 ยังเติบโตต่อเนื่องแบบ Higher high อีกทั้งยังมั่นใจว่าแนวโน้มผลการดำเนินงานในปี 2565 จะเติบโตก้าวกระโดด หนุนโดยการออกสินค้าใหม่รับการเปิดเมือง, เตรียมส่งสินค้านวัตกรรมกลุ่ม อาหารและเครื่องดื่มชนิดใหม่บุกตลาดทั้งในและต่างประเทศ รวมไปถึงสินค้า กลุ่มกัญชง-กัญชา
ทั้งนี้ทางฝ่ายวิจัยมีมุมมองเป็นบวกจากข่าวข้างต้น โดยคาด Jele x Nestea รส Apple Honey จะได้รับการตอบรับที่ดีจากตลาดการวางขายใน 7-Eleven เป็นที่แรกจะช่วยทำให้ผลิตภัณฑ์เป็นที่รู้จักได้เร็วขึ้นจากจำนวนสาขาที่สูง มองว่าจะช่วยลดค่าใช้จ่ายในการทำการตลาด นอกจากนี้ทางฝ่ายวิจัยมองว่ามาตรการภาครัฐทั้งคนละครึ่งและ Test &amp; Go จะช่วยหนุนการบริโภคในประเทศของ snack &amp; beverage ให้ขยายตัวต่อเนื่อง
อีกทั้ง SNNP มี short term catalyst คือ กำไรไตรมาส 4/2564 – ไตรมาส 1/2565 ทำสถิติสูงสุดใหม่ โดยคาดกำไรปกติไตรมาส 4/2564 ที่ 116 ล้านบาท เพิ่มขึ้น 215% จากงวดเดียวกันของปีก่อน และเพิ่มขึ้น 88% จากไตรมาสก่อน จากการเปิดเมืองทำให้การบริโภคฟื้นตัว ดังนั้นคงประมาณการกำไรปกติปี 2565 ที่ 501 ล้านบาท เพิ่มขึ้น 65% จากงวดเดียวกันของปีก่อน หนุนโดย (1) รายได้รวมขยายตัว 14% จากงวดเดียวกันของปีก่อน จากรายได้ทั้งในและต่างประเทศขยายตัวในทุก products จากเศรษฐกิจที่ฟื้นตัวทำให้การบริโภค ปรับตัวขึ้นอย่างมีนัยสำคัญ
(2) GPM ขยายตัวจาก utilization rate ของโรงงานที่ฟื้นตัว, สัดส่วนรายได้ traditional trade และสินค้าใหม่ที่มี GPM สูง เพิ่มขึ้น (3) รับรู้ interest expenses ที่ปรับตัวลดลงเต็มปี และ (4) SIRIPRO จะ breakeven ตั้งแต่ไตรมาส 3/2565 เป็นต้นไป คงคำแนะนำ “ซื้อ” ที่ราคาเป้าหมาย 20.00 บาท อิงปี 2565 ค่า PER ที่ 38.00 เท่า ซึ่งปัจจุบัน SNNP เทรดอยู่ที่ค่า PER ที่ 32.40 เท่า โดยทางฝ่ายวิจัยมองว่าราคาน่าสนใจ ซึ่งผลประกอบการเดินหน้าเข้าสู่วัฏจักรการเติบโตรอบใหม่ หนุนโดยการเติบโตของธุรกิจเดิม และธุรกิจใหม่ ทั้งนี้ทางฝ่ายวิจัยยังไม่ได้รวมรายได้จากสินค้ากัญชง-กัญชา (upside ต่อ targetprice เพิ่มขึ้น 3.00 บาท และเพิ่มขึ้น 15% ต่อประมาณการกำไรปี 2565 และสินค้านวัตกรรมในประมาณการ